CELEX: 62012TN0274
Language: el
Date: 2012-06-15 00:00:00
Title: Υπόθεση T-274/12: Προσφυγή-αγωγή της 15ης Ιουνίου 2012 — Alfastar Benelux κατά Συμβουλίου

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/31
            
         Προσφυγή-αγωγή της 15ης Ιουνίου 2012 — Alfastar Benelux κατά Συμβουλίου
   (Υπόθεση T-274/12)
   2012/C 243/55
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Alfastar Benelux (Ixelles, Βέλγιο) (εκπρόσωποι: Ν. Κεραμιδάς και Ν. Κορογιαννάκης, δικηγόροι)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να κρίνει ότι το καθού-εναγόμενο δεν εκπλήρωσε την υποχρέωση που υπέχει βάσει του άρθρου 266 ΣΛΕΕ, επειδή, μολονότι οχλήθηκε επισήμως, δεν έλαβε κανένα μέτρο προκειμένου να συμμορφωθεί προς την απόφαση του Γενικού Δικαστηρίου της Ευρωπαϊκής Ένωσης, της 20ής Οκτωβρίου 2011, επί της υποθέσεως Τ-57/09, Alfastar Benelux κατά Συμβουλίου και να λάβει θέση ως προς το ζήτημα αυτό εντός της προβλεπόμενης προθεσμίας·
            
         
               —
            
            
               να διατάξει το καθού-εναγόμενο να λάβει όλα να αναγκαία μέτρα προκειμένου να συμμορφωθεί προς την απόφαση του Γενικού Δικαστηρίου της Ευρωπαϊκής Ένωσης, της 20ής Οκτωβρίου 2011, επί της υποθέσεως Τ-57/09, Alfastar Benelux κατά Συμβουλίου και να λάβει θέση ως προς το ζήτημα αυτό·
            
         
               —
            
            
               να καταδικάσει το καθού-εναγόμενο να καταβάλει στην προσφεύγουσα-ενάγουσα το ποσό των 20 000 ευρώ δυνάμει του άρθρου 340 ΣΛΕΕ και
            
         
               —
            
            
               να καταδικάσει το καθού-εναγόμενο στα δικαστικά και άλλα έξοδα και δαπάνες στα οποία υποβλήθηκε η προσφεύγουσα-ενάγουσα σε σχέση με την προσφυγή-αγωγή της, ακόμη και σε περίπτωση απορρίψεώς της.
            
         
      Ισχυρισμοί και κύρια επιχειρήματα
   
   Προς στήριξη της προσφυγής-αγωγής η προσφεύγουσα-ενάγουσα επικαλείται έναν λόγο αντλούμενο από την μη εκπλήρωση της υποχρεώσεως του καθού-εναγομένου δυνάμει του άρθρου 266 ΣΛΕΕ, επειδή, μολονότι οχλήθηκε επισήμως, δεν έλαβε κανένα μέτρο προκειμένου να συμμορφωθεί προς την απόφαση του Γενικού Δικαστηρίου της Ευρωπαϊκής Ένωσης, της 20ής Οκτωβρίου 2011, επί της υποθέσεως Τ-57/09, Alfastar Benelux κατά Συμβουλίου και να λάβει θέση ως προς το ζήτημα αυτό εντός της προβλεπόμενης προθεσμίας.